Djupvika naturreservat

Djupvika naturreservat er et naturreservat i Nordkapp kommune. Formålet med fredningen er å bevare et isranddelta med hevede strandlinjer og en klart utformet strandvoll ved dagens havnivå, og et område preget av arktisk kystnatur med uhyre sparsom vegetasjon.  

 Bestemmelser for reservatet.FOR 1983-11-04 nr 1641: Forskrift om fredning for Djupvika naturreservat 
 Det må ikke iverksettes tiltak som kan skade eller forstyrre naturmiljøet, som f.eks. uttak, oppfylling, planering og lagring av masse; oppføring av gjerder, bygninger eller andre anlegg og faste innretninger; bygging av veger; oppdyrking, drenering og annen form for tørrlegging; framføring av luftledning, jordkabler og kloakkledninger; utføring av kloakk eller andre konsentrerte forurensningskilder, samt gjødsling og bruk av kjemiske bekjempningsmidler. Opplistingen er ikke utfyllende. 
 Vegetasjonen er fredet mot skade og ødeleggelse. 
 For dyrelivet gjelder viltlovens bestemmelser og forskrifter i medhold av denne. 
 Motorisert ferdsel er forbudt. 

 Bestemmelsene er ikke til hinder for 
 Gjennomføring av militær operativ virksomhet og tiltak i ambulanse-, politi-, brannvern-, sikrings-, oppsyns-, skjøtsels- og forvaltningsøyemed. 
 Fri ferdsel, sanking av bær og matsopp samt å ta tørt virke til brensel på stedet. 
 Beiting. 
 Bruk av snøscooter på snødekt mark i forbindelse med reindrift.

 Forvaltningsmyndigheten kan gi tillatelse til 
 vitenskapelige undersøkelser, arbeider av vesentlig samfunnsmessig betydning og i spesielle tilfeller dersom det ikke strir mot formålet med fredningen.

 Referanser 

 Eksterne lenker 
 Kart over Djupvika

Kategori:Naturreservater i Finnmark
Kategori:Verneområder i Nordkapp
Kategori:Verneområder opprettet i 1983